**Pressemelding**

21. april 2017

**Komplett med bransjens beste omdømme**

 **Komplett har best omdømme i elektronikkbransjen. Torsdag ble listen over Norges 50 mest synlige virksomheter presentert, og Komplett lander på en 5. plass med fremragende omdømme. Bak undersøkelsen står Reputation Institute og kommunikasjonsbyrået Apeland.**

* Vi er svært glade for det gode resultatet undersøkelsen viser, sier Ingebjørg Tollnes, kommunikasjonsdirektør i Komplett. Å ha et sterkt og solid omdømme bidrar til å gjøre oss mer attraktive for flere, både kunder, samarbeidspartnere og potensielle medarbeidere. En viktig faktor er Komplett-kulturen som vi kontinuerlig jobber med, og ikke minst mange dyktige og dedikerte medarbeidere.

RepTrak fastsetter virksomhetens omdømmescore basert på fire spørsmål om tillit, beundring, respekt og følelse for virksomheten. Dette gir en RepTrak Pulse-score på mellom 0 og 100. Med hele 84,7 poeng, havner Komplett på 5. plass. Dermed er Komplett rangert som best likt i elektronikkbransjen.

* Som netthandelsaktør møter vi ikke kundene ansikt til ansikt. En sømløs og smidig shoppingopplevelse er derfor helt avgjørende for at kunden skal komme tilbake til oss. Vårt ønske er at alle treffpunkt med oss skal være effektive og gode. Vi har drevet med netthandel i 20 år, og i år gjennomfører vi vår største satsningen noensinne når Komplett utvikles til en markedsplass hvor eksterne netthandlere kan tilby sine produkter side om side med Komplett, avslutter Ingebjørg Tollnes.

**For mer informasjon kontakt:**

Ingebjørg Tollnes, kommunikasjonsdirektør i Komplett Group – mobil 915 44 999

**Komplett Group**Komplett Group er Nordens største netthandelsaktør med 18 nettbutikker. Komplett Group har 800 ansatte og hovedkontor i Sandefjord. Les mer på: [www.komplettgroup.com](http://www.komplettgroup.com)